ദുബായിയില് ചാരമായി കംഗാരുപ്പട ലോകകപ്പില് സൂപ്പര് 12 ഗ്രൂപ്പ് ഒന്നിലെ ആദ്യ സ്ഥാനക്കാര് തമ്മിലുള്ള മത്സരത്തില് ഓസ്ട്രേലിയയെ ചുരുട്ടിക്കെട്ടി ഇംഗ്ലണ്ട്. മത്സരത്തില് എട്ടോവറും രണ്ടു പന്തും ബാക്കിനില്ക്കെ എട്ടുവിക്കറ്റിന്റെ തകര്പ്പന് ജയമാണ് ഇംഗ്ലണ്ട്. സ്വന്തമാക്കിയത്. കനത്ത ജയത്തോടെ അവര് ലോകകപ്പ് സെമിബെര്ത്ത് ഏറെക്കുറേ ഉറപ്പാക്കി. ഇനി ഇംഗ്ലണ്ട് സെമി കാണാതെ പുറത്തായാലാണ് അദ്ഭുതമാകുക. ദുബായിയില് നടന്ന ടോസ് നേടി ഓസീസിനെ ബാറ്റിങ്ങിന് അയച്ച ഇംഗ്ലണ്ട് എതിരാളികളെ നിശ്ചിത 20 ഓവറില് വെറും 125 റണ്സിനുള്ളില് കൂടാരം കയറ്റുകയായിരുന്നു. തുടര്ന്ന് മറുപടി ബാറ്റിങ്ങിനിറങ്ങിയ അവര് തകര്പ്പന് അര്ധസെഞ്ചുറിയുമായി പുറത്താകാതെ നിന്ന ഓപ്പണര് ജോസ് ബട്ലറിന്റെ തകര്പ്പന് ബാറ്റിങ്ങിന്റെ പിന്ബലത്തില് 11.4 ഓവറില് രണ്ടു വിക്കറ്റ് നഷ്ടത്തില് 126 റണ്സ് നേടി ലക്ഷ്യം കണ്ടു. 32 പന്തുകളില് നിന്ന് അഞ്ചു വീതം സിക്സറുകളും ബൗണ്ടറികളും സഹിതം 71 റണ്സ് നേടിയാണ് ബട്ലര് പുറത്താകാതെ നിന്നത്. കളി ജയിക്കുമ്ബോള് 11 പന്തില് നിന്ന് രണ്ടു സിക്സറുകളുടെ സഹായത്തോടെ 16 റണ്സുമായി ജോണി ബെയര്സ്റ്റോയായിരുന്നു ക്രീസില്. മറ്റൊരു ഓപ്പണര് ജേസണ് റോയി20 പന്തില് 22, മധ്യനിര താരം ഡേവിഡ് മലന്എട്ട് പന്തില് എട്ട് എന്നിവരുടെ വിക്കറ്റുകളാണ് ഇംഗ്ലണ്ടിന് നഷ്ടമായത്. സ്പിന്നര്മാരായ ആഷ്ടന് ആഗര്, ആദം സാംപ എന്നിവരാണ് ഇരുവരെയും പുറത്താക്കിയത്. നേരത്തെ നാലോവറില് വെറും 17 റണ്സ് മാത്രം വഴങ്ങി മൂന്നു വിക്കറ്റ് വീഴ്ത്തിയ ക്രിസ് ജോര്ദാനാണ് ആദ്യം ബാറ്റ് ചെയ്ത ഓസീസിനെ തകര്ത്തത്. ജോര്ദാനു പുറമേ ഇംഗ്ലണ്ടിനായി പന്തെറിഞ്ഞവരെല്ലാം മികച്ച പ്രകടനം കാഴ്ചവച്ചു. ക്രിസ് വോക്സ് നാലോവറില് 23 റണ്സ് വഴങ്ങി രണ്ടു വിക്കറ്റ് വീഴ്ത്തിയപ്പോള് ലിയാം ലിവിങ്സ്റ്റണ് 15 റണ്സും ആദില് റഷീദ് 19 റണ്സും വഴങ്ങി ഓരോ വിക്കറ്റ് വീഴത്തി. രണ്ടു വിക്കറ്റ് വീഴ്ത്തിയെങ്കിലും 45 റണ്സ് വിട്ടുകൊടുത്ത ടൈമല് മില്സാണ് നിരാശപ്പെടുത്തിയത്. ഓസീസ് നിരയില് നായകന് ആരോണ് ഫിഞ്ചാണ് പൊരുതി നിന്നത്. ഒരറ്റത്തു വിക്കറ്റ് പൊഴിയുമ്ബോഴും പിടിച്ചുനില്ക്കാന് ശ്രമിച്ച ഫിഞ്ച് 49 പന്തുകളില് നിന്ന് നാലു ബൗണ്ടറികളോടെ 44 റണ്സാണ് നേടിയത്. ഫിഞ്ചിനു പുറമേ 20 പന്തില് നിന്ന് 20 റണ്സ് നേടിയ ആഷ്ടന് ആഗര്, 18 പന്തില് നിന്ന് 18 റണ്സ് നേടിയ മാത്യു വേഡ്, ആറു പന്തില് 13 റണ്സ് നേടിയ മിച്ചല് സ്റ്റാര്ക്ക്, മൂന്നു പന്തില് 12 റണ്സ് നേടിയ പാറ്റ് കമ്മിന്സ് എന്നിവരാണ് രണ്ടക്കം കടന്ന മറ്റു താരങ്ങള്. ഓസീസിന്റെ തുടക്കം തന്നെ തകര്ച്ചയോടെയായിരുന്നു. ആദ്യ നാല് ഓവറിനിടെ തന്നെ മൂന്നു വിക്കറ്റുകള് അവര്ക്കു നഷ്ടമായിരുന്നു. ഓപ്പണര് ഡേവിഡ് വാര്ണറും മൂന്നാമന് സ്റ്റീവ് സ്മിത്തും ഓരോ റണ്ണിനും ഗ്ലെന് മാക്സ്വെല് ആറ് റണ്സിനും പുറത്തായി. ടോസ് നേടിയ ഇംഗ്ലണ്ട് നായകന് ഓയിന് മോര്ഗന് ബൗളിംഗ് തെരഞ്ഞെടുക്കുകയായിരുന്നു. മാറ്റമില്ലാതെ ഇംഗ്ലണ്ട് ഇറങ്ങിയപ്പോള് ഓസീസ് മിച്ചല് മാര്ഷിന് പകരം ആഷ്ടണ് അഗറിന് അവസരം നല്കി. prasad